**INFORMASJON OM AVSLUTNINGEN**


**AV 10. ÅRSTRINN 2018**

I dette heftet får du informasjon om:

* *standpunktkarakterer*
* *klagefrister*
* *fravær*
* *skriftlig og muntlig avgangsprøve*
* *avslutning av skoleåret*
* *inntak til videregående skole*

**Standpunktkarakterer = sluttvurdering**

Standpunktkarakteren er den endelige karakteren i faget og den som kommer på vitnemålet. Dette gjelder alle karakterene på 10. trinn samt for mat & helse fra 9. trinn.

**Viktig:** Standpunktkarakteren er en sluttvurdering av oppnådd kompetanse i fagene i henhold til målene i læreplanen. Karakterene er ikke fastsatt ut fra en gjennomsnittlig beregning av resultater på prøver, men ut fra en helhetlig vurdering av elevens fagkompetanse ved avslutningen av opplæringen.

Standpunktkarakterene offentliggjøres 11.06 2018 i It`s learning

Endelige karakterer i orden og oppførsel settes ved terminslutt.

**Om klager på karakterer**

Det er klagerett på standpunktkarakterer. Dersom man vurderer å klage på en standpunktkarakter, må man først henvende seg til faglæreren og be om en nærmere begrunnelse for vurderingen. Deretter må du og dine foresatte avgjøre om dere fortsatt mener det er grunnlag for å klage. Da følger dere anvisningen fra Fylkesmannen i Oslo og Akershus (se vedlegg 1).

V*edlegg 1* er en orientering om retten til å klage i henhold til Forskrift til Opplæringsloven § 5, laget av Fylkesmannen i Oslo og Akershus.

Det er viktig å merke seg følgende når det gjelder klage på standpunktkarakterer:

**Klagefristen er 10 dager etter at eleven og de foresatte er gjort kjent med karakteren eller burde ha gjort seg kjent med den. Det vil si innen 21. juni.** Deretter skal begrunnelse innhentes fra faglærer, før saken sendes over til Fylkesmannen i Oslo og Akershus, som er klageinstans for skoler i Oslo.

*Erfaringsmessig er klagen ofte ikke ferdigbehandlet før tidligst i september. Klagen får med andre ord ingen innflytelse på opptaket til videregående skole.*

Hvis karakteren blir endret etter klage, må det gamle vitnemålet returneres til skolen, og et nytt skrives ut.

|  |
| --- |
| Føring av fravær på vitnemålet |

Alt fravær fra og med 8. årstrinn skal føres på vitnemålet.

Foreldrene kan kreve at årsaken til fraværet føres på et vedlegg til vitnemålet. Foreldrene har ansvaret for å dokumentere årsaken til fraværet og skal, dersom det er mulig, legge frem dokumentasjon for fraværet på forhånd.

**Rett til fratrekk i oppført fravær fra og med 01.08.15 (8., 9. og 10. trinn)**

For inntil ti skoledager i et opplæringsår, kan eleven be om at fravær som skyldes følgende, ikke blir ført på vitnemålet:

1. dokumenter fravær som skyldes helsegrunner
2. innvilget permisjon etter opplæringslova § 2-11

Som dokumentasjon kreves **legeerklæring** og fravær som skyldes helsegrunner må vare i mer enn tre dager, og det er bare fra og med fjerde dag som kan strykes. Foreldrene må kreve at fraværet ikke føres. Det må søkes for inneværende skoleår.

**Frist for innlevering av dokumentasjon: torsdag 31. mai.**

**Tidsplan eksamen 2018**

**Skriftlig eksamen**

**Onsdag 9. mai** **Kl. 09.00 :** **Opplysning om trekkfag til skriftlig eksamen**. Alle møter i klasserommene kl. 8.45. Her vil du få beskjed om hvilket fag du kommer opp i. Resten av dagen sammen med faglærerne.

**Mandag 14. mai Fagdag i matematikk** for elever som er trukket ut i matematikk   
kl. 08.30 – 13.30. Øvrige elever har eget opplegg.

**Tirsdag 15. mai** **Fagdag i matematikk** for elever som er trukket ut i matematikk   
kl. 08.30 – 13.30. Øvrige elever har eget opplegg.

**Onsdag 16. mai** **Eksamen i matematikk, kl. 09.00 – 14.00. (Oppmøte kl. 08.30)**

**Fagdag i engelsk:** de som skal opp i engelsk følger egen timeplan kl. 08.30 – 13.30. De som skal opp i norsk har studiedag hjemme rettet mot skriftlig og muntlig eksamen.

**Onsdag 23. mai Fagdag i engelsk** kl. 08.30 – 13.30. Øvrige elever har eget opplegg.

**Torsdag 24.** **mai** **Forberedelsesdag til eksamen i engelsk med faglærer på skolen.**

Kl. 09.00: tilgang til forberedelsesmateriell i engelsk. **Fagdag i norsk** kl. 08.30 – 13.30. Øvrige elever har eget opplegg.

**Fredag 25.** **mai**  **Eksamen i engelsk, kl. 09.00- 14.00. (Oppmøte kl. 08.30).**

De som har hatt eksamen i matematikk har studiedag hjemme rettet mot muntlig eksamen.

**Fagdag i norsk** kl. 08.30 – 13.30

**Mandag 28 . mai** **Forberedelsesdag til eksamen i norsk hovedmål og sidemål.**

Kl. 09.00: tilgang til forberedelsesmateriell for både bokmål og sidemål. **Øvrige elever:** egen timeplan kl. 08.30 – 13.30.

**Tirsdag 29. mai** **Eksamen i norsk hovedmål, kl. 09.00- 14.00. (Oppmøte kl. 08.30)**

De som hatt eksamen i matematikk, er på skolen kl. 08.30 – 13.30. De som har hatt eksamen i engelsk har studiedag hjemme rettet mot muntlig eksamen.

**Onsdag 30. mai Eksamen i norsk sidemål og dag 2 med norsk hovedmål for de som er fritatt for sidemål, kl. 09.00- 14.00. (Oppmøte kl. 08.30)**

**Øvrige elever:** egen timeplan kl. 08.30 – 13.30.



*Skolen serverer lett eksamensfrokost fra kl. 08.15.*

**Eksamen starter kl. 09.00 alle dagene. Alle må være på plass kl. 08.30!**

Regler for skriftlig avgangsprøve ligger med som *vedlegg 2*. Les dette grundig før avgangsprøvedagen! Vi ønsker allikevel å gjøre spesielt oppmerksom på følgende:

* **Elever som er syke på prøvedagen må levere sykemelding fra lege på kontoret så raskt som mulig (innen 3 dager). Ring skolens kontor (22 91 81 30) og gi beskjed før kl. 08.30 samme dag.**
* **Det er mulig å søke om utvidet prøvetid i inntil en klokketime. Legeerklæring må vedlegges søknaden. Søk i god tid før eksamen!**
* **Det er ikke tillatt å ta med seg mobiltelefon eller annet elektronisk utstyr inn i prøvelokalet! Dette inkluderer også klokker! (Smartklokker er selvfølgelig forbudt) Leveres på kontoret i god tid før oppmøte i eksamenslokalet.**

**TILLATTE HJELPEMIDLER TIL EKSAMEN I KUNNSKAPSLØFTET**

Til eksamen i Kunnskapsløftet er alle hjelpemidler tillatt med unntak av internett og andre verktøy som gjør det mulig å kommunisere med andre. For norsk og fremmedspråkene er heller ikke oversettelsesprogrammer som oversetter hele setninger, tillatt. Noen programmer vil være tilgjengelige i eksamensløsningen. Dette har elevene fått vite på forhånd.

**Modell 1 – Eksamen – Norsk og engelsk**

Alle hjelpemidler er tillatt. Unntak er Internett og andre verktøy som gjør det mulig å kommunisere med andre. Noen oppslagsverk vil være tilgjengelig på nettet.

**Modell 2 – Todelt eksamen – Matematikk**

Del 1: Kun skrivesaker, passer, linjal og vinkelmåler er tillatt.

Del 2: Alle hjelpemidler er tillatt, med unntak av internett eller andre verktøy som gjør det mulig å kommunisere med andre.

**Eksamensreglement for eksamensdagen.**

* Eget reglement for eksamensdagen skal leses for alle elever.
* Det er ikke tillatt med mobiltelefon m.m. i eksamenslokalet.
* Elever som ikke retter seg etter de reglene som gjelder, risikerer å bli bortvist fra prøven.
* Elever som fusker, forsøker å fuske eller å hjelpe andre elever i å fuske, blir uten videre bortvist fra prøven.
* Før prøven tar til, må elevene kontrollere at de ikke har tatt med seg noen ulovlige hjelpemidler som f. eks. mobiltelefonen/klokker inn i eksamenslokalet.

|  |
| --- |
| **Ved fusk eller mistanke om fusk under eksamen kan eleven utvises.**  **Eleven vil da få merknad, *annullert eksamen,* på vitnemålet og IV (ikke vurdert) i stedet for eksamenskarakter. IV teller som poengverdi = 0, og forårsaker dermed lavere poengsum for opptak til videregående opplæring. NB! Ved annullert eksamen vil også elevens standpunktkarakter bli slettet.** |

**Muntlig avgangsprøve**

Muntlig avgangsprøve avvikles over to dager, **12. juni (gruppe 1)** og **14. juni (gruppe 2)**.   
Forberedelser to dager i forveien.

Faget elevene skal ha eksamen i, kunngjøres to dager (48 timer) i forveien.

**Alle elever møter tirsdag 8. juni, kl. 08.45 i klasserommene for kunngjøring av fag. Offentliggjøring av fag kl. 09.00.**

**Fredag 8. juni:** Kunngjøring av fag for de som skal opp torsdag 12. juni.

**Tirsdag 12. juni:** Muntlig eksamen for gruppe 1.

**Tirsdag 12. juni:** Kunngjøring av fag for de som skal opp tirsdag 14. juni.

**Torsdag 14. juni:** Muntlig eksamen for gruppe 2.

**Forberedelsesdager er man. 11. juni for gruppe 1 og ons. 13. juni for gruppe 2.**

Elevene er meldt opp i gruppe, par eller individuelt.

Prøvetiden er inntil 30 minutter per elev.

Ved par - eller gruppeorganisering, skal det settes av nok tid til at alle kan sikres individuell

vurdering.

j0297567Forberedelsesdager er vanlige dager med møteplikt.

Det kan være muntlig eksamen i:

* KRLE
* Norsk
* Matematikk
* Engelsk
* Samfunnsfag
* Naturfag
* Fremmedspråkene spansk, tysk, fransk og fordypningsfagene engelsk og norsk fordypning.

**Vurdering – muntlig eksamen:**

* Elevene vil bli vurdert etter vurderingskriterier som er gjort kjent i god tid før eksamen.
* Sensor skal drøfte karakterfastsettingen med eksaminator, men oppstår det uenighet, bestemmer den eksterne sensor karakteren.
* Karakteren settes etter hver elev, og eleven får vite resultatet fortløpende.

For ytterligere informasjon om avgangsprøver m.m:

[www.udir.no](http://www.udir.no)

<https://www.oslo.kommune.no/skole-og-utdanning/eksamen-og-elevvurdering/eksamen/>

**Utdeling av vitnemål**

**Tirsdag 19. juni** blir det vitnemålsutdeling og avslutning på AT

**Onsdag 20. juni** blir det avslutning med utdeling av vitnemål på 10. trinn i gymsalen.

Invitasjon kommer senere - hold av datoen!

**Om inntak til videregående skoler**

**Karakterer**

Skolene sender avgangskarakterene elektronisk til Utdanningsetaten. Elever som søker friskoler/ privatskoler, må selv sende kopi av vitnemålet sitt til den aktuelle skolen.

**Svarfristen**

1. inntaket foregår ca. 10. juli 2018 Du får beskjed på e-post/ SMS at det er klart. (Inntaket er altså papirløst). Svarfrister er 8 dager. 2. inntaker kjøres ca. 13. august. Her svarer du ved å møte opp på den videregående skolen du har kommet inn på.

Gå da inn på [www.vigo.no](http://www.vigo.no) med bruker-id og passord og svar.

**Forhåndssvar**

Du kan bruke forhåndssvar. Gå inn på [www.vigo.no](http://www.vigo.no). Det tryggeste er å svare ”ja til plass”.

Dersom du ønsker å registrere et annet svar etter at resultatet av inntaket er klart ca. 10. juli, kan du registrere svaret ditt på vanlig måte. Det siste registrerte svaret er tellende. Svarfrist er 8 dager.

**Adresseforandring**

Du må umiddelbart gi skriftlig beskjed til inntakskontoret om eventuell adresseforandring.

**Frammøte første skoledag høst 2018**

Dersom du ikke møter første skoledag, vil du miste retten til den tildelte plassen, med mindre du har avtalt det med skolen på forhånd.

**Spørsmål**

Hvis du har spørsmål etter skoleslutt, kan du henvende deg til inntakskontoret på telefon:

815 68440.

Epost: postmottak@ude.oslo.kommune.no

Du finner også mer informasjon på utdanningsetatens hjemmesider: [www.utdanningsetaten.oslo.kommune.no](http://www.utdanningsetaten.oslo.kommune.no)

Besøksadressen er Grensesvingen 6(tidligere Strømsveien 102) på Helsfyr.

**Vedlegg 1**

**Retten til å klage på karakterer**

***Til avgangselevene og deres foresatte***

**Generelle bestemmelser**

Dette er en orientering om de bestemmelsene som gjelder for klage på karakter. Orienteringen er skrevet til deg som er avgangselev i grunnskolen og til dine foresatte. Dere bør lese denne orienteringen nøye. Hvis det er noe dere ikke forstår, bør dere spørre kontaktlærer eller rektor.

**Hva kan du klage på?**

Du kan klage på alle karakterer som skal føres på vitnemålet. Klageretten gjelder også hvis du ikke får standpunktkarakter.

Hvis du klager på skriftlig eksamenskarakter, har du rett til å se besvarelsen din og til å få framlagt retningslinjene for sensur hos rektor. Når det gjelder andre karakterer, har du rett til å kreve begrunnelse for karakteren før du bestemmer deg for om du vil klage.

**Hvem kan klage på karakterer?**

Du som elev, eller den du har gitt skriftlig fullmakt, har rett til å klage på karakter. Hvis du er under 15 år, må foresatte samtykke i klagen. Foresatte til umyndig elev har selvstendig klagerett. Det betyr at foresatte har rett til å klage selv om du ikke er enig i det.

**Hvordan klager du?**

Klagen skal være skriftlig, og den må undertegnes. Klagen sendes til rektor. Hvis du klager på karakter etter skriftlig avgangsprøve, er det ikke nødvendig å begrunne klagen. Hvis du klager på standpunktkarakter, på karakter i orden og oppførsel eller karakter etter muntlig avgangsprøve, bør klagen begrunnes.

Fylkesmannen i Oslo og Akershus er klageinstans. Rektor sender klagen din og uttalelser fra skolen til Fylkesmannen. Du skal ikke sende klagen direkte til Fylkesmannen, det vil bare forsinke klagebehandlingen.

**Når er klagefristen?**

Klagefristen er 10 dager. Fristen regnes fra det tidspunktet du eller dine foresatte er gjort kjent med karakteren (eller burde ha gjort dere kjent med den). Hvis du ber om begrunnelse for karakteren, blir klagefristen avbrutt. Fristen begynner å løpe igjen når du har fått begrunnelsen.

**Standpunktkarakter**

Når skolen sender klagen din til Fylkesmannen, skal det legges ved en redegjørelse fra faglærer for hvordan karakteren er satt. Det skal også legges ved uttalelse fra rektor om hvordan skolen har behandlet saken. Du (eller foresatte) skal ha kopi av skolens uttalelser. Klagen din og opplysningene fra skolen vil danne grunnlaget for Fylkesmannens behandling av saken.

Det er viktig å være klar over at Fylkesmannen bare skal ta stilling til om gjeldene bestemmelser for karaktersetting er fulgt. Fylkesmannen skal ikke overprøve lærerens faglige skjønn. Det betyr at Fylkesmannen ikke skal ta stilling til om standpunktkarakteren din er i samsvar med det faglige nivået ditt.

Her er noen eksempler på bestemmelser som skal være overholdt:

* Faglærer skal redegjøre for hvilken grad du har oppnådd kompetanse i faget, slik kompetansen er beskrevet i lærerplanen i faget.
* Vurdering i orden og oppførsel skal ikke være blandet sammen med vurdering i det enkelte fag.
* Du skal ha fått skriftlig varsel dersom du står i fare for ikke å få standpunktkarakter i ett eller flere fag, eller dersom du står i fare for å få nedsatt orden og oppførselskarakter.

Hvis du får medhold i klagen din, sender Fylkesmannen saken tilbake til skolen. Rektor og faglærer skal da foreta en ny vurdering. Og rektor setter endelig karakter. Avgjørelsen skal begrunnes. Du kan ikke klage på den endelige karakteren.

Du bør være klar over at et medhold i klagen ikke nødvendigvis fører til at karakteren din blir hevet. Når rektor og faglærer foretar ny vurdering, kan rektor bestemme at karakteren skal heves eller at den skal opprettholdes. Rektor kan bestemme at karakteren skal settes ned, men det er ikke vanlig at det skjer. I en del tilfeller blir standpunktkarakteren hevet etter ny vurdering, men det er ikke uvanlig at den opprinnelige standpunktkarakteren blir opprettholdt.

**Karakterer i Orden og oppførsel**

Skolen sender klagen din til Fylkesmannen. Det skal legges ved uttalelser fra rektor og kontaktlærer: Uttalelsene skal inneholde en fyldig begrunnelse for karakteren. Det skal redegjøres for de tiltak skolen har satt i gang for å rette på forholdene. Det skal opplyses om terminkarakter og om foresatte er varslet om at karakteren kunne bli satt ned. Det skal legges ved utskrift av protokoll som viser hvordan saken har blitt behandlet, kopi av skolens ordensreglement eventuell korrespondanse med hjemmet og annen relevant dokumentasjon. Du (eller foresatte) skal ha kopi av all dokumentasjon.

Hvis Fylkesmannen kommer til at det er grunnlag for å gjøre om vedtaket, er det Fylkesmannen (ikke rektor) som fastsetter ny karakter. Den nye karakteren vil bli fastsatt på grunnlag av de opplysninger om foreligger. Ved ny vurdering kan det bestemmes at karakteren heves, at karakteren senkes eller opprettholdes. Avgjørelsen er endelig.

**Skriftlig avgangsprøve**

Ved klage på sensur etter skriftlig avgangsprøve oppnevner Fylkesmannen en klagenemnd som består av tre medlemmer. Medlemmene av klagenemnda skal ikke ha sensurert din besvarelse tidligere, og de skal ikke arbeide ved Groruddalen skole. Klagenemnda skal ta stilling til om den karakteren du har fått, er urimelig. Hvis nemnda kommer til at karakteren er urimelig, skal det settes ny karakter. Hvis karakteren blir endret, vil den vanligvis bli hevet. Du bør imidlertid være klar over at det også forekommer at karakteren blir satt ned etter klagebehandling.

**Muntlig avgangsprøve**

Ved muntlig avgangsprøve kan du bare klage på formelle feil. Feilene må være slik at de kan ha hatt betydning for resultatet av prøva. Dersom det kan dokumenteres slike feil, skal Fylkesmannen oppheve karakteren din. Hvis du ønsker det, kan det da avholdes ny prøve for deg. Gjelder klagen prøve i uttrukket fag, skal det trekkes nytt fag.

*"De bestemmelsene som er referert ovenfor er gitt som en orientering. Ved behandling av klagesaker skal skolene bruke fullstendige forskrifter. Forskriftene finnes i Forskrift til opplæringslova kap. 3 og 5."*

**Vedlegg 2** Utdanningsdirektoratet BOKMÅL

# Regler og rettledning for elever på eksamen i grunnskolen

Elevene må bli kjent med disse reglene i god tid før eksamen. (Reglene blir gjennomgått av eksamensansvarlig før eksamen).  
  
Hver elev setter seg straks på plass. Eleven må ikke forlate denne plassen uten lov.

Det er ikke lov å ha med seg mobiltelefon eller annet elektronisk utstyr. Lever slikt inn på kontoret før eksamen, eller la det bli igjen hjemme!

Elevene får 5 klokketimer til å utarbeide svarene. Elever kan få 15 minutter i tillegg for å levere prøvesvarene.  
  
Elevene skal få utlevert alt kladdepapir som skal ha skolens stempel.  
  
Det må være helt stille og rolig i rommene når det arbeides med oppgavene.  
Alle spørsmål skal gå til en inspektør.  
  
Når en elev er ferdig med arbeidet og ønsker å levere besvarelsen, gir han eller hun tegn til en inspektør, som kontrollerer papirene. Eleven blir sittende på plassen sin til han eller hun får lov til å gå.  
  
Alle kladdeark må leveres inn, og vil ikke bli utlevert før prøven er slutt.  
  
Kladdeark skal normalt ikke følge med et prøvesvar. Men dersom rimelig grunn har hindret eller forsinket en elevs arbeid, kan kladden legges ved. I slike tilfeller vil sensorene kunne se bort fra at en del av besvarelsen foreligger på kladd.  
  
Dersom en elev ikke kan møte til eksamen på grunn av sykdom, må skolen få beskjed snarest mulig.

Gyldig fravær krever legeattest.

Krav til utvidet tid krever legeattest.

Elever som fusker, forsøker å fuske eller å hjelpe andre elever i å fuske, blir uten videre bortvist

fra prøven. Før prøven tar til, må elevene kontrollere at de ikke av vanvare har tatt med seg noen

Ulovlige hjelpemidler som f.eks. mobiltelefon.

Dersom du blir tatt i juks, eller forsøk på juks, mister du karakteren i **både standpunkt** og

**eksamen i det faget du jukser/ forsøker å jukse**. Det får altså konsekvenser for ditt inntak til

videregående skole.

Dette fremgår i forskrift til opplæringsloven, § 3.37.

Elever som ikke retter seg etter de reglene som gjelder, risikerer å bli bortvist fra prøven.

Dette har samme konsekvenser som ved fusk.